Čirisan

Čirisan () je vrch, respektíve menšie pohorie, v pohorí Sobäk-sanmäk na juhu Kórejského polostrova. S nadmorskou výškou 1915 m je, hneď po vrchu Hallasan na ostrove Čedžu, druhým najvyšším vrchom Južnej Kórey a najvyššým vrchom pevninskej Južnej Kórey. Vrch sa nachádza v národnom parku Čirisan, ktorý sa rozprestiera v oblasti troch provincií (Severná Čolla, Južná Čolla a Južný Kjongsang). Najrozsiahlejšia časť jeho územia je v provincii Južný Kjongsang. V tejto provincii sa nachádza aj najvyšší vrchol, Čchhonwangbong. Ďalším známym vrcholom je Samsinbong (slov. Vrchol troch duší).

Čirisan je na južnom konci pohoria Päkdu-dägan, tzv. „chrbtica“ Kórejského polostrova zahŕňajúca pohorie Sobäk a väčšinu pohoria Tchäbäk.

Na Čirisane sa nachádza sedem hlavných budhistických chrámov. Najväčší a najznámejší z nich je Hwaomsa. Ochraňuje niekoľko kórejských národných pokladov, väčšinou kamenných umeleckých diel z obdobia okolo 600 až 900 po Kristovi. Vrch je tiež domovom alpského údolia Čchonghak-dong (slov. Azúrová dedina žeriavov), ktorého súčasťou je Samsong-gung (slov. Palác troch mudrcov), ktorý je miestom oslavujúcim jeden z mýtov založenia Kórey.

Každý rok navštívi Čirisan viac ako 280 000 ľudí a najpopulárnejšími sezónami sú leto a jeseň. Vrch má niekoľko turistických ciest a je propagovaný desiatimi scénickými výhľadmi: „Východ slnka na vrchole Čchonwang-bong“, „Nogodanské more oblakov“, „Panjabong-Nakdžo“, „Spln na Pjokso-rjong“, „Pchiagolské jesenné lístie“, „Kvitnutie kráľovských Azaliek“, „údolie Čchilson“, „Somdžinčchongrju“, „Purilský vodopád“, „Jonha-Sunkjung“.

 Legenda 
Asi pred 1300 rokmi býval pri vstupe do údolia Pämsagol, chrám Songnimsa. V tomto chráme sa každoročne praktizoval obrad sviatku Čchilwolbäkdžung (oslava júnového splnu) v ktorom vybrali najzbožnejšieho mnícha a modlili sa za jeho bezpečný prechod do raja ako božstvo. V istom roku navštívil chrám vtedy najvyšší mních Sosandäsa, ktorý sa dopočul o tomto obrade a chcel o ňom zistiť viac. Sosandäsa povolil vyvolenému mníchovi modliť sa v rúchu z hodvábu, ktoré bolo napustené jedom a priviazané hodvábnou niťou k terase Sinsondä. Potom sa Sosandäsa ukryl za skalu a sledoval čo sa bude diať. Okolo jednej hodiny ráno sa za zvuku hučiacej vody z údolia priplazil Imugi (mýtická bytosť v podobe anakondy) ktorý bol nešťastný z toho, že sa nedokázal premeniť na draka. Imugi zaútočil na modliaceho sa mnícha, uhryzol ho do úst a zmizol vo vode. Sosandäsa sa vrátil do chrámu a čakal do úsvitu. Skoro ráno sa spolu s dedinčanmi vybral k terase kde našli mŕtveho Imugiho, ktorý nedokázal prehltnúť celé telo vyvoleného mnícha. Vďaka tomu vyšlo najavo, že v skutočnosti sa v chráme nemodlili za spásu vyvoleného mnícha, ale obetovali ho Imugimu.

Po týchto udalostiach bolo údolie pomenované Pämsagol, čo znamená „Údolie kde zomrel Imugi, ktorý sa nedokázal stať drakom“ a dedina pri vstupe do údolia bola pomenovaná Panson (polovičné božstvo) na pripomienku mŕtvych mníchov ktorý boli obetovaný a teda sa nestali božstvom.
náhľad|Čirisan, vrchol

 Boj s partizánmi 
Počas Kórejskej vojny, v roku 1950, obsadili tento región severokórejské vojská, no po tom ako sa sily OSN zmocnili tohto územia v roku 1951, zostalo značné množstvo vojakov severnej Kórey v horách, kde pokračovali tzv. partizánskou vojnou, kým neboli konečne porazený v roku 1955, dva roky po podpísaní kórejskej dohody o neútočení. Južná Kórea udelila oddielu, ktorý bojoval v tejto oblasti medaily za službu v boji proti partizánom a o udalostiach bol dokonca aj natočený film Pchiagol, ktorý vyšiel v tom istom roku.

 Ekosystém 
Na Čirisane rastie približne 1500 druhov rastlín z ktorých je mnoho endemických (niektoré majú dokonca slovo Čiri v ich oficiálnom názve).

 Galéria 

 Referencie 

 Iné projekty 

 Zdroj 

Kategória:Pohoria v Kórejskej republike